Nestorren Kronika

Nestorren Kronika edo Pasa den urteetako historia (; ), ekialdeko lehen estatu eslaviarraren historia da, Kieveko Rusarena, 850 eta 1110 urteen artean, gutxi gorabehera, eta, jatorriz, antzinako ekialdeko eslavieran idatzia dago, 1113. urtearen inguruan Kieven.

Denbora luzez, jatorrizko idazketa Nestor izeneko Kieveko leize-zuloetako monasterioko monje bati egotzi zitzaion, eta hortik Nestorren Kronika edo Nestorren Eskuizkribua izena. Aditu modernoen aburuz, Nestorren Kronika autore ezberdinen nahasketa da, eta Nestorri zati handiena idatzi zuelako edo zatiak bildu zituelako egotzi zioten. Erabili zituen iturri ugarien artean honako hauek zeuden: lehen kronika eslaviarrak (gaur egun galduak), Joan Malalasen eta Jurgi Monjearen bizantziar urtekariak, kondaira herrikoiak eta saga nordikoak, greziar testu erlijioso ugari, bizantziar eta eslaviar tratatuak, Yan Vixatitxen eta beste buruzagi militar batzuen ahozko iturriak. Nestorrek Sviatopolk II.a Kievekoaren gortean lan egin zuen, eta ziurrenik eskandinaviarren aldeko printzearen politika bultzatu zuen.

 Kanpo estekak 

Kategoria:XII. mendeko liburuak
Kategoria:Erdi Aroko literatura
Kategoria:Kieveko Rusa